[[Fil:Kas-herlev-2004.jpg|thumb|Sygehusvæsenet, her [[Herlev Hospital]] set fra syd, er et vigtigt element i den danske velfærdsstat.]]
'''Velfærdsstaten i Danmark''' er en konkret udmøntning af den type [[velfærdsmodel]], som fortrinsvis blev udviklet i [[Europa]] i det [[20. århundrede]]. Denne type stater varetager en række funktioner, der rækker videre end blot at yde landets borgere sikkerhed. Den særlige danske udmøntning betegnes også, sammen med de tilsvarende [[velfærdsstat]]er i [[Skandinavien]], som [[skandinaviske velfærdsmodel|den skandinaviske velfærdsmodel]]. En overordnet målsætning er lige adgang til en række offentlige tilbud, f.eks. på uddannelsesområdet, samt et [[jura|retskrav]] på kompensation for indtægtstab, for eksempel ved [[arbejdsløshed]] eller [[sygdom]].<ref name=autogeneret3>Esping-Andersen (1990)</ref><ref name=Torf/><ref name=autogeneret7>Petersen (2007)</ref> Da alle borgere har retskrav på en række offentlige tilbud og ydelser, betegnes den skandinaviske model også som den universelle velfærdsstat.<ref name=autogeneret3 /><ref name=autogeneret7 />
Psykologi Politik Samfund